
PRILOGA 1 (spremni dopis – 1. del):

	Številka: 511-349/2026-2711-10

	Ljubljana, 19.10.2026

	
GENERALNI SEKRETARIAT VLADE REPUBLIKE SLOVENIJE
Gp.gs@gov.si


	ZADEVA: Izhodišča za udeležbo ministra za zdravje dr. Tadeja Ostrca na Mednarodnem srečanju na visoki ravni o preprečevanju zasvojenosti in okrevanju v okviru Evropske koalicije proti drogam (ECAD), 23. oktobra 2026, San Patrignano pri Riminiju v Italiji, in informacija o nameravanem podpisu Riminijske deklaracije – novo gradivo št. 1 

	1. Predlog sklepov vlade:

	Na podlagi tretjega odstavka 35. člena Zakona o mednarodnih pogodba in drugih mednarodnih aktih (Uradni list RS, št. 12/26) in prvega odstavka 2. člena in šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22, 57/25 – ZF in 555/26) je Vlada Republike Slovenije na ... seji  dne ... sprejela naslednji 

SKLEP:

1. Vlada Republike Slovenije je sprejela Izhodišča za udeležbo ministra za zdravje dr. Tadeja Ostrca na Mednarodnem srečanju na visoki ravni o preprečevanju zasvojenosti in okrevanju v okviru Evropske koalicije proti drogam (ECAD), 23. oktober 2026, San Patrignano pri Riminiju v Italiji.

2. Vlada Republike Slovenije je imenovala delegacijo v naslednji sestavi:

· Dr. Tadej Ostrc, minister za zdravje, vodja delegacije;
· Tjaša Vidic, vodja kabineta, Ministrstvo za zdravje, članica delegacije;  
· dr. Jože Hren, vodja Sektorja za krepitev zdravja in preprečevanje odvisnosti, Direktorat za javno zdravje, Ministrstvo za zdravje, član delegacije;
· Natalija Tripković, sekretarka v Sektorju  za evropske zadeve in mednarodno sodelovanje, Direktorat za javno zdravje, Ministrstvo za zdravje, članica delegacije. 

3. Vlada Republike Slovenije se je seznanila z informacijo o nameravanem podpisu Riminijske deklaracije. 

mag. Janja Garvas 
GENERALNA SEKRETARKA

Sklep prejmejo: 
· Ministrstvo za zdravje
· Ministrstvo za zunanje in evropske zadeve
· Ministrstvo za finance 

	2. Osebe, odgovorne za strokovno pripravo in usklajenost gradiva:

	Dr. Jože Hren, vodja Sektorja za krepitev zdravja in preprečevanje odvisnosti, Direktorat za javno zdravje, Ministrstvo za zdravje, 
Natalija Tripković, sekretarka v Sektorju  za evropske zadeve in mednarodno sodelovanje, Direktorat za javno zdravje, Ministrstvo za zdravje.

	3. Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	/

	5. Kratek povzetek gradiva:

	Novo gradivo št. 1 je dopolnjeno z informacijo o nameravanem podpisu Riminijske deklaracije.

	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	NE

	b)
	usklajenost slovenskega pravnega reda s pravnim redom Evropske unije
	NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	NE

	d)
	okolje, vključno s prostorskimi in varstvenimi vidiki
	NE

	e)
	socialno področje
	NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR:
(Samo če izberete DA pod točko 6.a.)



	I. Ocena finančnih posledic, ki niso načrtovane v sprejetem proračunu

	
	Tekoče leto (t)
	t + 1
	t + 2
	t + 3

	Predvideno povečanje (+) ali zmanjšanje (–) prihodkov državnega proračuna 
	
	
	
	

	Predvideno povečanje (+) ali zmanjšanje (–) prihodkov občinskih proračunov 
	
	
	
	

	Predvideno povečanje (+) ali zmanjšanje (–) odhodkov državnega proračuna 
	
	
	
	

	Predvideno povečanje (+) ali zmanjšanje (–) odhodkov občinskih proračunov
	
	
	
	

	Predvideno povečanje (+) ali zmanjšanje (–) obveznosti za druga javnofinančna sredstva
	
	
	
	

	II. Finančne posledice za državni proračun

	II.a Pravice porabe za izvedbo predlaganih rešitev so zagotovljene:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	Znesek za t + 1

	
	
	
	
	

	
	
	
	
	

	SKUPAJ
	
	

	II.b Manjkajoče pravice porabe bodo zagotovljene s prerazporeditvijo:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke 
	Znesek za tekoče leto (t)
	Znesek za t + 1 

	
	
	
	
	

	
	
	
	
	

	SKUPAJ
	
	

	II.c Načrtovana nadomestitev zmanjšanih prihodkov in povečanih odhodkov proračuna:

	Novi prihodki
	Znesek za tekoče leto (t)
	Znesek za t + 1

	
	
	

	
	
	

	
	
	

	SKUPAJ
	
	

	
OBRAZLOŽITEV:
I. Ocena finančnih posledic, ki niso načrtovane v sprejetem proračunu
V zvezi s predlaganim vladnim gradivom se navedejo predvidene spremembe (povečanje, zmanjšanje):
· prihodkov državnega proračuna in občinskih proračunov,
· odhodkov državnega proračuna, ki niso načrtovani na ukrepih oziroma projektih sprejetih proračunov,
· obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.

II. Finančne posledice za državni proračun
Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:
II.a Pravice porabe za izvedbo predlaganih rešitev so zagotovljene:
Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:
· proračunski uporabnik, ki bo financiral novi projekt oziroma ukrep,
· projekt oziroma ukrep, s katerim se bodo dosegli cilji vladnega gradiva, in 
· proračunske postavke.
Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.
II.b Manjkajoče pravice porabe bodo zagotovljene s prerazporeditvijo:
Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.
II.c Načrtovana nadomestitev zmanjšanih prihodkov in povečanih odhodkov proračuna:
Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna.


	7.b Predstavitev ocene finančnih posledic pod 40.000 EUR:
(Samo če izberete NE pod točko 6.a.)
Ocena predvidenih stroškov prevoza, nastanitve, dnevnic ter ostalih morebitnih stroškov delegacije Ministrstva za zdravje Republike Slovenije znaša približno 2.000,00 evrov. Sredstva so zagotovljena na proračunski postavki Ministrstva za zdravje 3347 – Materialni stroški.


	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.

	NE

	Gradivo (predpis) je bilo poslano v mnenje: 
· Skupnosti občin Slovenije SOS: NE
· Združenju občin Slovenije ZOS: NE
· Združenju mestnih občin Slovenije ZMOS: NE

Predlogi in pripombe združenj so bili upoštevani:
· v celoti,
· večinoma,
· delno,
· niso bili upoštevani.

Bistveni predlogi in pripombe, ki niso bili upoštevani.


	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	NE

	Skladno s sedmim odstavkom 9. člena Poslovnika Vlade Republike Slovenije (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14, 164/20, 35/21, 51/21 in 114/21) sodelovanje javnosti pri sprejemu predloga sklepa Vlade RS ni potrebno.

	(Če je odgovor DA, navedite:
Datum objave: ………
V razpravo so bili vključeni: 
· nevladne organizacije, 
· predstavniki zainteresirane javnosti,
· predstavniki strokovne javnosti.
· .
Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):


Upoštevani so bili:
· v celoti,
· večinoma,
· delno,
· niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:

Poročilo je bilo dano ……………..

Javnost je bila vključena v pripravo gradiva v skladu z Zakonom o …, kar je navedeno v predlogu predpisa.)


	
Dr. Tadej OSTRC
MINISTER






Izhodišča za udeležbo ministra za zdravje dr. Tadeja Ostrca na Mednarodnem srečanju na visoki ravni o preprečevanju zasvojenosti in okrevanju v okviru Evropske koalicije proti drogam (ECAD), 23. oktobra 2026, San Patrignano pri Riminiju v Italiji in informacija o nameravanem podpisu Riminijske deklaracije


1. Namen in vsebina obiska 

Minister za zdravje dr. Tadej Ostrc se bo 23. oktobra 2026 udeležil Mednarodnega srečanja na visoki ravni o preprečevanju zasvojenosti in okrevanju. Gre za nadaljevanje aktivnosti na podlagi politične zaveze, sprejete ob pristopu Republike Slovenije oktobra 2025 k Evropski koaliciji proti drogam (v nadaljevanju: ECAD), ki sta jo leta 2025 vzpostavili Francija in Italija.  

V Sloveniji je Ministrstvo za zdravje (v nadaljevanju: ministrstvo) resor, ki ima zakonodajno in strateško vlogo ter pristojnosti na področju koordinacije politike na področju prepovedanih drog. V okviru ministrstva se zato zbirajo številni podatki in informacije o stanju na tem področju, ki se v sodelovanju in usklajevanju z vsemi relevantnimi deležniki oblikujejo v politike in ukrepe, katerih cilj je zagotavljati celovit, smiseln in uravnotežen pristop, temelječ na znanstveno preverjenih dejstvih. Ti procesi so lahko zahtevni in časovno obsežni, vendar je bilo v letih razvoja politike na področju drog v sodelovanju z izvajalci in raziskovalci vzpostavljenih več mehanizmov za tvoren dialog in sodelovanje.

Primer takšnega pristopa predstavlja Nacionalni program na področju drog za obdobje 2023 -2030. Na podlagi zbranih podatkov ter dialoga z različnimi izvajalci sta bili v novo strateško perspektivo vključeni tudi dve pomembni dodatni vsebinski področji, in sicer preprečevanje pitja alkohola ter obvladovanje prometne varnosti. Prepovedane droge se pogosto uporabljajo v kombinaciji z alkoholom, posledice uporabe obeh pa se lahko odražajo tudi v prometnih nesrečah. Obravnava problematike zato zahteva širši pogled in medsebojno povezovanje področij, ki jih ni smiselno obravnavati ločeno.
Med pomembnimi prednostnimi področji prihodnjega obdobja sta tudi zgodnja preventiva ter krepitev programov okrevanja, zdravljenja in socialne reintegracije. Poseben pomen ima koncept okrevanja oziroma t.i. »recovery«, ki se razume kot dolgoročen in celosten proces. Pri tem posameznik ne potrebuje zgolj zdravstvene obravnave, temveč tudi podporo pri ponovnem vključevanju v družbo, urejanju življenjskih razmer, izobraževanju, zaposlovanju in vzpostavljanju kakovostnih socialnih odnosov. Namen ni zgolj zmanjševanje posledic uporabe drog, temveč predvsem ustvarjanje pogojev, v katerih lahko posameznik ponovno prevzame aktivno vlogo v svojem življenju in skupnosti.

Programe okrevanja je zato treba razvijati kot pomemben del celotnega kontinuuma obravnave. Zdravljenje je lahko pomemben začetek procesa, vendar se proces spremembe pogosto nadaljuje tudi po zaključku zdravstvene obravnave. V tem obdobju so pomembni podpora pri stabilizaciji življenjskih razmer, preprečevanje recidiva, ponovna vzpostavitev samostojnosti ter vključevanje v družbo. Pomembno vlogo imajo lahko tudi osebe z lastno izkušnjo okrevanja, saj lahko s svojim znanjem in izkušnjami pomembno prispevajo k podpori drugim.

Okrevanje zato ni smiselno razumeti kot enoten program ali končno točko zdravljenja, temveč kot proces, ki posamezniku omogoča ponovno pridobivanje nadzora nad lastnim življenjem in polno vključevanje v družbo. Takšen pristop prispeva k zmanjševanju stigme, krepitvi zaupanja in ustvarjanju več priložnosti za ljudi, ki se odločijo za spremembo. Celovit sistem obravnave problematike uporabe drog mora zato poleg preventive, zmanjševanja škode in zdravljenja enakovredno vključevati tudi okrevanje in socialno reintegracijo.

Temeljno izhodišče vseobsegajoče obravnave problematike zasvojenosti je, da mora biti ta celovita, uravnotežena, multidisciplinarna, kontinuirana in dostopna vsem, ki potrebujejo pomoč. Pri tem ne sme prihajati do izključevanja. Vsak posameznik mora imeti možnost poiskati pomoč, se zdraviti, okrevati ter ponovno najti svoje mesto v družbi.

2. Program obiska

Zasvojenost predstavlja vse večji izziv za evropske družbe, saj ima pomembne posledice za javno zdravje, socialno kohezijo in varnost. Poleg boja proti trgovini s prepovedanimi drogami je zato treba krepiti tudi politike na področju preprečevanja zasvojenosti, zdravljenja in okrevanja ter ponovnega vključevanja oseb z izkušnjo zasvojenosti v družbo.

V okviru Evropske koalicije proti drogam (ECAD) Italija in Francija soorganizirata mednarodno srečanje na ministrski ravni, na katerem bodo sodelovali politični predstavniki in visoki uradniki iz držav članic EU ter predstavniki pristojnih evropskih in mednarodnih institucij. Predvideni so nagovori predstavnikov italijanskih in francoskih oblasti, predstavitve nacionalnih pristopov ter izmenjava dobrih praks med sodelujočimi delegacijami. 

Glavni namen srečanja je okrepiti politično ozaveščenost in podporo ukrepom na področju preprečevanja zasvojenosti, okrevanja in socialne reintegracije. Srečanje bo namenjeno tudi izmenjavi dobrih praks med sodelujočimi državami, krepitvi evropskega in mednarodnega sodelovanja ter oblikovanju skupnih načel, ki bi lahko usmerjala javne politike na tem področju.

Pomemben del programa bo namenjen predstavitvi in obisku vodij sodelujočih delegacij v skupnosti San Patrignano, ki je mednarodno prepoznavna po svojem delu na področju podpore osebam z izkušnjo zasvojenosti pri okrevanju in ponovnem vključevanju v družbo. Obisk naj bi udeležencem omogočil neposreden vpogled v celostni model okrevanja in socialne reintegracije.

Srečanje se bo 23. oktobra začelo ob 10. uri z uvodnimi nagovori italijanskih in francoskih organizatorjev dogodka, čemur bodo sledile predstavitve pristopov obeh držav k preprečevanju zasvojenosti, okrevanju in socialni reintegraciji. 

Po predstavitvi in obisku skupnosti San Patrignano bo v popoldanskem delu programa  potekala panelna razprava, v okviru katere bodo sodelujoče delegacije predstavile svoje nacionalne izkušnje, politike in prednostne naloge ter izmenjale dobre prakse. V tem delu dogodka je predvidena aktivna udeležba vodje slovenske delegacije.

Dogodek se bo predvidoma zaključil ob 17. uri s sprejetjem Riminijske deklaracije (»Rimini Declaration«). Deklaracija naj bi opredelila skupna načela in zaveze sodelujočih držav na področju preprečevanja zasvojenosti, okrevanja in socialne reintegracije ter ponovno potrdila zavezanost držav h krepitvi mednarodnega sodelovanja na tem področju.

3. Sestava delegacije, ki se bo udeležila dogodka

· Dr. Tadej Ostrc, minister za zdravje, vodja delegacije;
· Tjaša Vidic, vodja kabineta, Ministrstvo za zdravje, članica delegacije;  
· dr. Jože Hren, vodja Sektorja za krepitev zdravja in preprečevanje odvisnosti, Direktorat za javno zdravje, Ministrstvo za zdravje, član delegacije;
· Natalija Tripković, sekretarka v Sektorju za evropske zadeve in mednarodno sodelovanje, Direktorat za javno zdravje, Ministrstvo za zdravje, članica delegacije. 

4. Finančne posledice

Ocena predvidenih stroškov prevoza v tujini in lokalnega prevoza, nastanitve, dnevnic ter ostalih morebitnih stroškov delegacije Ministrstva za zdravje Republike Slovenije znaša približno 2.000,00 evrov. Sredstva so zagotovljena na proračunski postavki Ministrstva za zdravje 3347 – Materialni stroški.



Priloga 1 

Besedilo Riminijske deklaracije v angleškem jeziku (izvirnik) 


We, the representatives of the Nations that are Parties to the European Coalition Against Drugs (ECAD) gathered in Rimini, in the Comunita San Patrignano, aware of the seriousness, extent and complexity of the issue of drugs and addiction, adopt this Declaration as a joint commitment to political and institutional responsibility to our communities, families and, in particular, the younger generations.

Following on from the commitments set out in the Joint Leaders' Declaration adopted in Yerevan on the 4th of May 2026, we recognise that addressing demand reduction is paramount in our effort to fight against illicit drug trafficking. We affirm that drug use is first and foremost a health issue and we recognise that drug addiction poses a significant threat to the dignity, freedom, health and life of individuals, as well as to our communities' social cohesion and security.

We reaffirm the essential role of evidence-based prevention to reduce the risks of drug dependence and drug-related harm. Public policy plays a fundamental role supporting policies based on the best available scientific evidence, focussed on prevention, care, treatment, personal recovery and individuals' full social, educational and occupational reintegration.

We recognise institutions' key responsibility to maintain a high level of awareness on the harmful effects of drug use, primarily amongst young people, by promoting clear and consistent messages on the risks linked to drug use and by countering any form of underestimation of the consequences for individual and public health (including mental health), educational success, professional and social integration.

We are committed to strengthening evidence-based information campaigns and programmes as well as educational and awareness-raising initiatives in the media aimed at the general public, with major attention to young people, families, schools, universities, local communities and digital environments.

We believe that any strategy must begin with early prevention, the timely identification of vulnerabilities, and the reduction of individual, family, social and environmental risk factors. Therefore, we consider early prevention as a whole government and whole of society engagement.

We also affirm that prevention must go hand in hand with taking responsibility for ensuring concrete and appropriate support for those experiencing addiction.

Every person must have access, without discrimination or barriers, to personalised pathways of care, treatment, recovery and social reintegration. Therefore, targeted action towards vulnerable populations is essential, notably in a context of crisis and conflict which exacerbates the risk of developing an addiction.

An individual's recovery must be regarded as a central objective of addiction policies: an ongoing process aimed at supporting the individual over time, preventing relapses, strengthening individual and interpersonal skills, and fostering a fulfilling social, educational and working life.

We recognise that recovery requires continuity of care and collaboration between health and social services, civil society organisations, families, educational institutions and local communities.

We recall the Joint statement establishing ECAD of the 2nd October 2025 and our commitment to adopt a comprehensive approach on drug policies in line with the European Union's drug strategy framework and its relevant priorities. With this Declaration, we, the representatives of the Nations that are Parties to the European Coalition Against Drugs (ECAD), reaffirm that effective policies to combat addiction require a holistic and, as far as possible, shared approach: a stronger crackdown on drug trafficking; closer coordination between the police and the judiciary working along drug routes; early prevention; accurate information; qualified care; effective pathways to individuals' full recovery; social and occupational reintegration.

We reaffirm the importance of generating knowledge to support evidence-based decision-making and ensure that our responses effectively address new challenges, including by developing new pharmacological and psychosocial treatments for patients suffering from substance use disorders. Prevention saves lives.

Recovery is both possible and essential. Political responsibility demands that we define a common course of action. 

We are committed to promote, within our respective Nations, policies that are consistent with these principles and to continuing, within the ECAD framework, a shared path of effective cooperation.

We are committed to promote together all these principles at UN level, including at the next meeting of Commission of Narcotic Drugs.
 


Priloga 2 

Neuradni prevod besedila Riminijske deklaracije v slovenskem jeziku 


Predstavniki držav članic Evropske koalicije proti drogam (ECAD), zbrani v Riminiju, v Comunità San Patrignano, zavedajoč se resnosti, obsega in zapletenosti težav v zvezi z drogami in zasvojenostjo, sprejemamo to deklaracijo kot skupno zavezo politični in institucionalni odgovornosti do naših skupnosti, družin ter zlasti mlajših generacij.

V skladu z zavezami, določenimi v skupni izjavi voditeljev, sprejeti v Erevanu 4. maja 2026, priznavamo, da je osredotočenje na zmanjšanje povpraševanja ključnega pomena v naših prizadevanjih za boj proti trgovini s prepovedanimi drogami. Potrjujemo, da je uživanje drog predvsem zdravstvena težava, in se zavedamo, da zasvojenost z drogami pomeni resno grožnjo dostojanstvu, svobodi, zdravju in življenju posameznikov ter socialni koheziji in varnosti naših skupnosti.

Znova poudarjamo ključno vlogo preventivnih ukrepov, podprtih z dokazi, pri zmanjševanju tveganja razvoja zasvojenosti in škode, povezane z drogami. Javna politika ima temeljno vlogo pri zagotavljanju podpore ukrepom, ki temeljijo na najboljših razpoložljivih znanstvenih dokazih ter so usmerjeni v preprečevanje, oskrbo, zdravljenje, osebno okrevanje in celovito ponovno vključevanje posameznikov v družbo, izobraževanje in delo.

Zavedamo se ključne odgovornosti institucij, da ohranjajo visoko raven ozaveščenosti o škodljivih učinkih uživanja drog, zlasti med mladimi, s spodbujanjem jasnega in doslednega obveščanja o tveganjih, povezanih z uživanjem drog, ter z nasprotovanjem vsakršnemu podcenjevanju posledic za zdravje posameznika in javno zdravje (vključno z duševnim zdravjem), učni uspeh ter poklicno in družbeno vključevanje.

Zavezani smo krepitvi kampanj in programov obveščanja, podprtih z dokazi, ter izobraževalnih in ozaveščevalnih pobud v medijih, namenjenih širši javnosti, pri čemer namenjamo posebno pozornost mladim, družinam, šolam, univerzam, lokalnim skupnostim in digitalnim okoljem.

Menimo, da se mora vsaka strategija začeti z zgodnjim preprečevanjem, pravočasnim odkrivanjem šibkih točk ter zmanjševanjem posamičnih, družinskih, družbenih in okoljskih dejavnikov tveganja. Zato zgodnje preprečevanje obravnavamo kot skupno prizadevanje vlade in celotne družbe.

Poleg tega poudarjamo, da mora preprečevanje potekati vzporedno s prevzemanjem odgovornosti za zagotavljanje dejanske in ustrezne podpore tistim, ki se spopadajo z zasvojenostjo. Vsakomur mora biti brez diskriminacije ali ovir zagotovljen dostop do individualno prilagojenih programov oskrbe, zdravljenja, okrevanja in ponovnega vključevanja v družbo. Zato so ciljni ukrepi, namenjeni ranljivim skupinam prebivalstva, bistvenega pomena, zlasti v kriznih in konfliktnih razmerah, ki povečujejo tveganje razvoja zasvojenosti.

Okrevanje posameznika je treba obravnavati kot osrednji cilj politik na področju zasvojenosti: gre za dolgotrajen proces, katerega namen je dolgoročna podpora posamezniku, preprečevanje ponovne uporabe drog, krepitev osebnih in medosebnih veščin ter spodbujanje izpolnjujočega družbenega, izobraževalnega in delovnega življenja.

Zavedamo se, da sta za okrevanje potrebna neprekinjena oskrba ter sodelovanje med zdravstvenimi in socialnimi službami, organizacijami civilne družbe, družinami, izobraževalnimi ustanovami in lokalnimi skupnostmi.

Sklicujemo se na skupno izjavo o ustanovitvi ECAD z dne 2. oktobra 2025 in našo zavezo, da bomo celovito izvajali politike na področju drog v skladu z okvirom strategije Evropske unije za boj proti drogam in z njenimi zadevnimi prednostnimi nalogami. S to deklaracijo predstavniki držav članic Evropske koalicije proti drogam (ECAD) znova poudarjamo, da je za izvajanje učinkovitih politik za boj proti zasvojenosti potreben celosten in kolikor mogoče skupen pristop: strožje ukrepanje proti trgovini s prepovedanimi drogami, tesnejše sodelovanje med policijo in pravosodjem na poteh trgovine z drogami, zgodnje preprečevanje, točne informacije, strokovna oskrba, učinkovite poti do popolnega okrevanja posameznikov, ponovno vključevanje v družbo in delo.

Znova poudarjamo pomen pridobivanja znanja za podporo odločanju na podlagi dokazov in za zagotavljanje učinkovitega spoprijemanja z novimi izzivi, tudi z razvojem novih farmakoloških in psihosocialnih oblik zdravljenja oseb z motnjami zaradi uporabe psihoaktivnih snovi. S preprečevanjem rešujemo življenja.

Okrevanje je mogoče in bistvenega pomena.

Politična odgovornost od nas terja opredelitev skupnega načina delovanja.

Zavezujemo se, da bomo v svojih državah spodbujali izvajanje politik, ki so v skladu s temi načeli, in da bomo v okviru ECAD nadaljevali skupno pot učinkovitega sodelovanja.

Zavezujemo se, da bomo skupaj spodbujali vsa ta načela na ravni OZN, tudi na naslednjem zasedanju Komisije za droge.

